Usædvanligt mange udlejninger udenfor højsæsonen betyder at sommerhusudlejningen i 2017 slår 2016.

På trods af at den danske sommer ikke har været noget at prale af her i 2017, så har sommerhusudlejere i Frederikshavn kommune kronede dage. Det viser en opgørelse lavet af sommerhussøgemaskinen campaya.dk . De har undsøgt hvor meget Frederikshavn kommunes 1.090 sommerhuse er udlejet i sommerperioden. Og samlet set kommer 2017 til at slå udlejningerne fra 2016. I den absolutte højsæson, der er uge 29 og 30, er der i henholdsvis uge 29 kun 52 ledige huse og 43 ledige huse i uge 30. Det betyder at minimum 95 procent af kommunens sommerhuse er lejet ud i højsæsonen. Det er faktisk marginalt dårligere end sidste år, hvor hele 99 procent af sommerhusene var lejet ud i de nævnte uger. Men det er der en årsag til. Flere danskere holder ferie udenfor højsæsonen. Derfor er der større stigning i udlejninger i juni måned, og det ser også ud til, at der vil komme flerer udlejninger i september måned. Alt i alt stiger sommerhusudlejningerne med 5-10 procent inden året er omme, spår sommerhussøgemaskinen.